Ass-agi n umenzu n Fuṛar deg waxxam n teɣdemt n Dar El Beyḍa deg Lezzayer, prukurur n tagduda yessuter lḥebs ar lmut d tuksa n yakk tiɣawsiwin-nsen, i sin yelmeẓyen n taddert n At Mesɛud deg tɣiwant n Mkira ( Tizi-Wezzu), wigi d Walid Nekiche asdawan deg yeɣrem n lezzayer yettwaṭef deg tikli n inelmaden ass ttlata 26 wembeṛ 2019 , akked Kamel Bensaad, 43 n iseggasen yesɛa taḥanutt deg tnezruft n lezzayer, yettwaṭṭef aseggas swaswa deg wasmi kecben Walid, imi kan i d-yuɣal deg Ilizi deg ussan-ines n imuras, yerra tiɣri i wnadi i d-ssufeɣ ijadermiyen n Tiziɣennif akken kan teṭfen arrant ar lḥebs n lḥerrac.
Tamsalt « Nekkic » d tin i-d-yettwaxelqen ma nessemḥes i mastanen-ines, fell-as bɣan ad cegeben akk taddert n At Messɛud ladɣa d tmurt taqbaylit sumata, acku mačči ala ɣef sin agi kan n yelmezyen ɣef wayeg i d-ɣeḍlen tisuqas-nsen, imi deg temsalt agi ttwajebden-d ula d wiyaḍ am Redouan Bensaad ( gma-s n Kamel) Rachid Allili, Lyes Messaoudi.
Nesteqsa an negzi neɣ ad nefhem acu yellan deg temsal agi deg tmuɣli n teɣdemt tazayrit, nufa-d akken d ayen ur iqebbel leɛqel, ad tenwuḍ d asherfef n Naima Salḥi tecki ara d-ttarra lkerhegga-ines mgal tamurt taqbaylit, imi ar taɣdemt Walid-agi d netta i begsen ad iheddem lezzayer, deg tallit anda Abdelɛaziz Buteklika deg tlelli xas ulamma semman-as » AQERRUY N LƐIṢABA » d ilmezyen n At Mesɛud ɣef wayeg d-eɣlin rrant-en d imcumen, i d-yegran kan d tadukli n yeqbayliyen akken ad ksen lbaṭel d-yeɣlin fella-sen.
kab_Latn kab_Latn kab_Latn